71. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΠΟΛΙΤΙΣΜΟΥ ΚΑΙ ΕΠΙΣΤΗΜΩΝ Αριθ.ΔΙΟΙΚ/Β/2436 της 145/21  Ιαν.1985  (ΦΕΚ Β΄31) Ανασύνθεση και σύσταση συλλογικών οργάνων του ΥΠΠΕ και των εποπτευομένων απ’ αυτό Δημόσιων Υπηρεσιών. Για τη διατήρηση, αναμόρφωση ή κατάργηση των κατωτέρω Συλλογικών Οργάνων βλέπε την ΥΠΠΟ/ΓΝΟΣ/44046/1992 (ΦΕΚ Β΄577) (διόρθ. σφάλμ. στο ΦΕΚ Β΄656/9-11-92) απ. Υπ. Προεδρίας, Οικονομικών και Πολιτισμού, κατωτ. αριθ.121. Έχοντας υπόψη: 1.Το άρθρ.14 παρ.2 του Νόμ.1351/1983 “ Εισαγωγή σπουδαστών στην Τριτοβάθμια Εκπαίδευση κλπ.” 2.Το άρθρ.20 παρ.2 του Νόμ.1400/1983 “Τροποποίηση και συμπλήρωση υπαλληλικών διατάξεων”, για τη σύσταση, τη σύνθεση και ανασύνθεση των συλλογικών οργάνων του κατά το άρθρ.1 παρ.6 του Νόμ.1256/82 δημόσιου τομέα. 3.Το άρθρ.19 παρ.3 του Νόμ.1476/1984 “Διορισμός σε μόνιμες θέσεις και άλλες διατάξεις” με το οποίο παρατάθηκαν οι προθεσμίες που πρόβλεπαν οι ανωτέρω διατάξεις και την απόφαση του Υπουργού Προεδρίας ΔΙΟΔ/9.7/181/17787/ 14.11.84 “Παράταση προθεσμίας για τη σύσταση, σύνθεση συλλογικών οργάνων του Δημοσίου Τομέα” (ΦΕΚ 815Β΄/18.11.84). 4.Την 25860/26.4.82 κανονιστική απόφαση (ΦΕΚ 216/Β/26.4.82), που αφορά στην αναμόρφωση των συλλογικών οργάνων του ΥΠΠΕ και των εποπτευόμενων απ’ αυτό Δ.Υ., όπως τροποποιήθηκε και συμπληρώθηκε με τις 65191/21.10.82 και 72480/ 29.12.83 όμοιες αποφάσεις (ΦΕΚ 838/Β/22.10.82 και 777/Β/30.12.82), αντίστοιχα. 5.Την ανάγκη αποδοτικότερης λειτουργίας των συλλογικών οργάνων του ΥΠΠΕ και των εποπτευόμενων απ’ αυτό Δημόσιων Υπηρεσιών, αποφασίζουμε: Τροποποιούμε και συμπληρώνουμε την 25860/ 26.4.82 κανονιστική μας απόφαση, όπως τροποποιήθηκε και συμπληρώθηκε με τις 65191/ 21.10.83 και 72480/29.12.83 όμοιες αποφάσεις μας και καθορίζουμε τη σύνθεση των κατωτέρω Συμβουλίων και Επιτροπών, που συνιστώνται με την απόφαση αυτή, ή προβλέπονται από τις ανωτέρω αποφάσεις ως εξής: Σύσταση Συλλογικών Οργάνων στο ΥΠΠΕ Άρθρ.1.-1.Συνιστάται Γνωμοδοτικό Συμβούλιο Μουσικής, με την εξής σύνθεση: α)Ένας Μουσουργός. β)Ο Διευθυντής της Κρατικής Ορχήστρας Αθην. (ΚΟΑ). γ)Ένας Διευθυντής Ορχήστρας. δ)Ένας Διευθυντής Χορωδίας. ε)Ένας Μουσικοκριτικός. ς)2 πρόσωπα εγνωσμένου κύρους σε μουσικά θέματα. Χρέη εισηγητή, χωρίς ψήφο, εκτελεί ο Διευθυντής Καλών Τεχνών, αναπληρούμενος από τον αρμόδιο Τμηματάρχη. Γραμματέας του Συμβουλίου και αναπληρωτής αυτού ορίζονται υπάλληλοι της Δ/νσης Καλών Τεχνών. Ο Πρόεδρος και ο Αντιπρόεδρος του Συμβουλίου εκλέγονται σε μυστική ψηφοφορία από τα μέλη αυτού, τα οποία διορίζονται για 2 χρόνια με απόφαση του Υπουργού Πολιτισμού και Επιστημών. Έργο του Συμβουλίου είναι η γνωμοδότηση για: α)Θέματα διδακτέας ύλης και εξετάσεων στα μουσικά εκπαιδευτήρια. β)Τους τίτλους σπουδών της αλλοδαπής, προκειμένου για διορισμό σε Ωδεία και Μουσικές Σχολές. γ)Την ευδόκιμη καλλιτεχνική ή διδακτική σταδιοδρομία που απαιτείται για το διορισμό Δ/ντη Ωδείου ή Μουσικής Σχολής. δ)Την ακολουθητέα αναπτυξιακή πολιτική σε θέματα μουσικής. ε)Μεσοπρόθεσμα και μακροπρόθεσμα προγράμματα δραστηριότητας στο χώρο της Μουσικής. ς)Τη μετάβαση μουσικών συνόλων στο Εξωτερικό. ζ)Τη βελτίωση της μουσικής εκπαίδευσης. η)Κάθε θέμα, που αφορά στη μουσική και παραπέμπεται σ’ αυτό από τον Υπουργό ή την αρμοδία Δ/νση του Υπουργείου Πολιτισμού και Επιστημών. Για την ανασύνθεση του άνω Γνωμοδοτικού Συμβουλίου Μουσικής και τα αντικείμενα Γνωμοδοτήσεων βλέπε την περίπτ. Α΄ της παρ.2 άρθρ.1 της ΥΠΠΟ/ΓΝΟΣ/44046/1992 (ΦΕΚ Β΄577) (διόρθ. σφάλμ. στο ΦΕΚ Β΄656/9-1192) απ. Υπ. Προεδρίας, Οικονομικών και Πολιτισμού, κατωτ. αριθ.121. 2.Συνιστάται Επιτροπή για την επιλογή σεναρίων και την ανάθεση παραγωγής ντοκυμανταίρ για το Υπουργείο Πολιτισμού και Επιστημών, με την εξής σύνθεση: α)Ένας υπάλληλος του Τμήματος Κινηματογράφου του ΥΠΠΕ, ως πρόεδρος. β)Ένας σκηνοθέτης. γ)Ένας σεναριογράφος. δ)Ένας κριτικός. ε)Ένας Παραγωγός ή Διευθυντής παραγωγής. Τα μέλη της ανωτέρω Επιτροπής διορίζονται, για ένα χρόνο με τους αναπληρωτές τους, με απόφαση του Υπουργού Πολιτισμού και Επιστημών. Γραμματέας της Επιτροπής και αναπληρωτής αυτού, ορίζονται, με την ανωτέρω απόφαση υπάλληλοι του Τμήματος Κινηματογράφου. Οι προτάσεις της Επιτροπής υπαβάλλονται για έγκριση στο Γνωμοδοτικό Συμβούλιο Κινηματογραφίας του ΥΠΠΕ. (Αντί για τη σελ.1207(β) Σελ.1207(γ) Τεύχος 1377 Σελ. 81 Υπουργείο Πολιτισμού 31.Π.α.71 Τροποποίηση σύνθεσης συλλογικών οργάνων του ΥΠΠΕ Άρθρ.2.-Η σύνθεση των Επιτροπών του άρθρου 6 παρ.4 του Νόμ.1158/81 ελέγχου των προϋποθέσεων καταλληλότητας κτιριακών εγκαταστάσεων για ίδρυση και μεταστέγαση Σχολών Δραματικής Τέχνης και Χορού, καθορίζεται ως εξής: 1.Ένας Υγειονομικός. 2.2 τεχνικοί, μόνιμοι ή επί συμβάσει του Δημοσίου. Τροποποίηση Συλλογικών Οργάνων Δ.Υ. εποπτευομένων από το ΥΠΠΕ Επιτροπή Γενικών Αρχείων του Κράτους Άρθρ.3.-Ο Δ/ντης των Γενικών Αρχείων του Κράτους θα μετέχει στις συνεδριάσεις της εν λόγω Επιτροπής ως Εισηγητής, χωρίς ψήφο και όχι ως μέλος αυτής. Αναπληρωτής του Γραμματέα της Επιτροπής αυτής ορίζεται υπάλληλος των Γενικών Αρχείων του Κράτους. Κατά τα λοιπά ισχύουν οι υφιστάμενες διατάξεις και οι 25860/26.4.82, 65191/21.10.82 και 72480/ 29.12.83 αποφάσεις μας. 